CELEX: 32009R0198
Language: el
Date: 2009-03-10 00:00:00
Title: Κανονισμός (ΕΚ) αριθ. 198/2009 της Επιτροπής, της 10ης Μαρτίου 2009 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

14.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 70/6
            
         
      ΚΑΝΟΝΙΣΜΌΣ (ΕΚ) αριθ. 198/2009 ΤΗΣ ΕΠΙΤΡΟΠΉΣ
   
   της 10ης Μαρτίου 2009
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει θεσπίσει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές κοινοτικές διατάξεις με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμφωνεί με τον παρόντα κανονισμό.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Μαρτίου 2009.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Αντικείμενο με κατά προσέγγιση διαστάσεις 4 m × 30 m, κατασκευασμένο από πλεξούδες φυτικού υλικού (φύκια).
                  Το υφάδι συνίσταται από δύο σπειροειδώς συνεστραμμένες πλεξούδες φυτικού υλικού (φύκια) του είδους που χρησιμοποιείται κυρίως για το παραγέμισμα μαξιλαριών.
                  Το στημόνι συνίσταται από μία μονή συνεστραμμένη πλεξούδα υφαντών φυσικών κλωστικών ινών φυτικού υλικού (ίνες φυκιών) (η πλεξούδα είναι πάνω από 20 000 decitex).
                  Το αντικείμενο φέρει κυψελλωτή λαστιχένια φόδρα.
                  (επίστρωση δαπέδων με ψάθες από φύκια)
                  (Βλέπε φωτογραφίες αριθ. 648A και 648B. Οι φωτογραφίες δείχνουν ένα τμήμα κομμένο από το αντικείμενο) (1)
                  
               
               
                  4601 94 10
               
               
                  Η κατάταξη διέπεται από τους γενικούς κανόνες 1, 3 στοιχείο β) και 6 για την ερμηνεία της συνδυασμένης ονοματολογίας, από τη σημείωση 1 του κεφαλαίου 46, τη σημείωση 1 του κεφαλαίου 57, τη σημείωση 3 (A) (ε) του τμήματος XI και από το κείμενο των κωδικών ΣΟ 4601, 4601 94 και 4601 94 10.
                  Το αντικείμενο αποτελείται από τρία διαφορετικά υλικά:
                  
                              1.
                           
                           
                              Οι δύο σπειροειδώς συνεστραμμένες πλεξούδες φυτικού υλικού (υφάδι) είναι κατασκευασμένοι από ύλες φυτικής προέλευσης της κλάσης 1404 του είδους που χρησιμοποιείται κυρίως για το γέμισμα μαξιλαριών [βλέπε τις επεξηγηματικές σημειώσεις του εναρμονισμένου συστήματος (ΕΣ ΕΣ) για την κλάση 1404, (D), πρώτη και τρίτη παράγραφος, (4) που αναφέρεται στην «τζίβα θαλάσσια», είδος φυκιών].
                              Οι ύλες φυτικής προέλευσης υφίστανται επεξεργασία προς ένα είδος κορδονιού από μη συντεθλιμμένες φυτικές ύλες συναρμοσμένες με απλή συστροφή και κατ’ αυτόν τον τρόπο αποτελούν προϊόντα παρόμοια με πλεξίδες της κλάσης 4601 [βλέπε τις ΕΣ ΕΣ για την κλάση 4601, (A) (2) (β)] και «σε κατάσταση κατάλληλη για εργασίες σπαρτοπλεκτικής» το οποίο τα καθιστά «υλικά σπαρτοπλεκτικής» κατά την έννοια της σημείωσης 1 του κεφαλαίου 46.
                           
                        
                              2.
                           
                           
                              Η μονή συνεστραμμένη πλεξούδα υφαντών φυσικών κλωστικών ινών φυτικού υλικού (στημόνι) αποτελείται από ίνες υλών φυτικής προέλευσης. Οι ίνες συγκρατούνται μεταξύ τους με συστροφή (κλώση) [βλέπε τις ΕΣ ΕΣ για το τμήμα XI, Γενικά, (I) (B) (1) (i) (α)]. Αυτά τα «κλωσμένα νήματα» θεωρούνται ως «σπάγκοι» της κλάσης 5607 κατά την έννοια της σημείωσης 3 (A) (ε) για το τμήμα XI, επειδή η μονή συνεστραμμένη πλεξούδα είναι πάνω από 20 000 decitex [βλέπε επίσης τη διάκριση μεταξύ νημάτων και σπάγκων στον πίνακα I (τύπος – από άλλες ίνες φυτικής προέλευσης) στις ΕΣ ΕΣ για το τμήμα XI, Γενικά, (I) (B) (2) και στις ΕΣ ΕΣ για την κλάση 5308 (A), δεύτερη παράγραφος, και στις ΕΣ ΕΣ για την κλάση 5607 (1), πρώτη παράγραφος].
                           
                        
                              3.
                           
                           
                              Η κυψελλωτή λαστιχένια φόδρα του κεφαλαίου 40 δεν προσδίδει στο αντικείμενο τον ουσιώδη χαρακτήρα του κατά την έννοια του κανόνα 3 στοιχείο β), επειδή ευρίσκεται από κάτω και δεν είναι ορατή όταν το αντικείμενο κείται επί του εδάφους. Λειτουργεί ως φόδρα, καθιστώντας το αντικείμενο πλέον άκαμπτο και προσδίδοντάς του αντιολισθητικές ιδιότητες.
                              Το αντικείμενο πρέπει να καταταχθεί ως προϊόν σπαρτοπλεκτικής παρόμοιο με πλεξίδες, επειδή οι σπειροειδώς συνεστραμμένοι κλώνοι φυτικού υλικού (υφάδι) —που αποτελούν υλικά σπαρτοπλεκτικής της κλάσης 4601— προσδίδουν στο αντικείμενο τον ουσιώδη χαρακτήρα του κατά την έννοια του κανόνα 3 στοιχείο β). Οι σπειροειδώς συνεστραμμένες πλεξούδες αντιπροσωπεύουν πολύ μεγαλύτερη ποσότητα απ’ όσο οι μονές υφαντές πλεξούδες (στημόνι) και προσδίδουν στο προϊόν την ιδιαίτερη όψη του.
                              Κατά συνέπεια, το αντικείμενο δεν μπορεί να καταταχθεί ως υφαντό χαλί επίστρωσης δαπέδων του κεφαλαίου 57 κατά την έννοια της σημείωσης 1 του κεφαλαίου 57, επειδή η εκτεθειμένη επιφάνεια του αντικειμένου δεν είναι από υφαντική ύλη αλλά κυρίως από προϊόντα παρόμοια προς πλεξίδες της κλάσης 4601.
                           
                        
            
         
      
                  
                     
               
               
                  
                     
               
            
         (1)  Οι φωτογραφίες έχουν καθαρά ενημερωτικό χαρακτήρα.